கேள்வி: கமல்பூர், இந்தியா - புவியியல் பற்றி நீங்கள் என்ன அறிந்துள்ளீர்கள்?
பதில்: கமல்பூர், தலாய் மாவட்டத்தின் பழமையான மற்றும் மிகப்பெரிய நகரமாகும். தலாய் ஆற்றின் கரையில் இரண்டு மலைகளுக்கு இடையில் அமைந்துள்ளது: அதாரமுரா மலைத்தொடர் மற்றும் லாங்டோராய் மலைத்தொடர் 24.19768°N 91.83487°E என்பன அவ்விரண்டு மலைகளாகும். சராசரியாக கடல் மட்டத்திலிருந்து 16 மீட்டர் உயரத்தில் கமல்பூர் அமைந்துள்ளது. இந்த நகரம் அண்டை நாடான வங்காளதேசம் 53 கி.மீ சர்வதேச எல்லையைப் பகிர்ந்து கொள்கிறது.
கேள்வி: கமல்பூர், இந்தியா - காலநிலை பற்றி விளக்கவும்.
பதில்: வெப்பமான மற்றும் ஈரப்பதமான கோடைக்காலம், நீடித்த மழைக்காலம் மற்றும் வெப்பமான குளிர்காலம் கொண்ட வெப்பமண்டல காலநிலை கமல்பூரில் காணப்படுகிறது. மார்ச்சு மற்றும் ஏப்ரல் மாதங்களில் அடிக்கடி மழை பெய்யும். கோடை மற்றும் குளிர்காலங்களில் அதிகபட்ச வெப்பநிலை முறையே 36 பாகை செல்சியசு மற்றும் 28 பாகை செல்சியசு வெப்பநிலை நிலவுகிறது. கோடை மற்றும் குளிர்காலங்களில் குறைந்தபட்ச வெப்பநிலை முறையே 17 பாகை (அலகு) செல்சியசு மற்றும் 5.3 பாகை செல்சியசு வெப்பநிலை வரை பதிவாகிறது.
கேள்வி: கமல்பூர், இந்தியா - மக்கள் தொகையியல் குறித்து விரிவாக சொல்லுங்கள்.
பதில்: 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கமல்பூரின் மக்கள் தொகை 10,872 ஆகும். இதில் 5,479 ஆண்கள் மற்றும் 5,393 பெண்கள் இருந்தனர். 0-6 வயதுடைய குழந்தைகளின் மக்கள் தொகை 988 ஆகும். இந்த எண்ணிக்கை கமல்பூரின் மொத்த மக்கள் தொகையில் 9.09% ஆகும். கமல்பூர் நகர் பஞ்சாயத்தில், ஆண்-பெண் பாலின விகிதம் 984 ஆகவும், மாநில சராசரி 960 ஆகவும் இருந்தது. கமல்பூரில் குழந்தை பாலின விகிதம் திரிபுரா மாநில சராசரியான 957 உடன் ஒப்பிடும்போது 900 ஆக இருந்தது. சராசரி கல்வியறிவு விகிதம் தேசிய சராசரியான 87.22% என்பதை விட அதிகாக 97.77 என இருந்தது. ஆண்களி கல்வியறிவு சுமார் 98.61% ஆகவும், பெண்கள் கல்வியறிவு விகிதம் 96.93% ஆகவும் அப்போது இருந்தது.
கேள்வி: கமல்பூர், இந்தியா - பொருளாதாரம் பற்றி தகவல் சொல்.
பதில்: கமல்பூர் நகரம் முக்கியமாக விவசாயத்தை அடிப்படையாகக் கொண்டதாகும். பல நுண் மற்றும் சிறு அளவிலான தொழில்துறை அலகுகள் இங்குள்ளன. ராம்துர்லப்பூர் தேயிலைத் தோட்டம் என்ற ஒரு தேயிலைத் தோட்டம் இங்கு உள்ளது. பல்வேறு பகுதிகளில் ரப்பர் தோட்டமும் பரவியுள்ளது. முக்கிய சந்தைப் பகுதி கமல்பூர் நகரம் ஆகும். பிற சிறிய சந்தை இடங்கள் புல்சாரி, கல்லூரி சௌமுகானி, கலாச்சாரி மற்றும் மாணிக்பந்தர் ஆகியனவாகும்.
கேள்வி: கமல்பூர், இந்தியா - சுகாதாரம் என்பது என்ன?
பதில்: பிமல் சின்கா நினைவு மருத்துவமனை என்று பெயரிடப்பட்ட ஒரே ஒரு துணைப்பிரிவு மருத்துவமனை மட்டுமே கமல்பூரில் உள்ளது.
கேள்வி: கமல்பூர், இந்தியா - போக்குவரத்து பற்றி தகவல் சொல்.
பதில்: அம்பாசா, அகர்தலா, கோவாய், குமார்காட்டு ஆகிய நகரங்களுக்கு கமல்பூருடன் சாலை இணைப்பு உள்ளது. அருகிலுள்ள இரயில் நிலையம் அம்பாசா இரயில் நிலையம் ஆகும். கமல்பூருக்கு சேவை செய்து வந்த கமல்பூர் விமான நிலையம் தற்போது செயல்படவில்லை.